781 NE Good Pasture Loop, Terrebonne, OR 97760 (MLS #201607215) :: Birtola Garmyn High Desert Realty
NE Good Pasture Loop
MLS #: 201607215 Radovan Krejcir weer in hof | Maroela Media
Die Tsjeggiese sakeman, Radovan Krejcir, en sy drie medebeskuldigdes verskyn Maandag weer in die Palm Ridge-streekshof op aanklagte van ontvoering, aanranding en poging tot moord.
Krejcir, Desai Luphondo en ao. Samuel Modise Maropeng en George Jeff Nthoroane van die Valke is in November in hegtenis geneem. Hulle het glo in Junie 2013 die broer van ŉ man, wat met 25kg tik verdwyn het, ontvoer en aangerand. Die man, slegs bekend as “Doctor”, sou hulle glo help om die dwelms uit die land te smokkel. Die mans word daarvan verdink dat die hulle die man by Krejcir se Money Point-besigheid in Bedfordview in Johannesburg vir vier dae lank aangehou en hom aangerand het.
Landdros Reginald Dama het Krejcir se aansoek om borgtog op 13 Desember van die hand gewys. Appèlaansoeke na dié uitspraak was ook vrugteloos. Krejcir bly steeds in aanhouding.
Tydens hul vorige hofverskyning op 24 Januarie het staatsaanklaer Louis Mashiane in die hof vir minstens drie weke uitstel gevra omdat hulle hul ondersoek wou afhandel.
Landdros Reginald Dama het toe die staat se aansoek vir uitstel goedgekeur nadat Mashiane aangedui het ŉ mediese sertifikaat is nog uitstaande. Hy het ook aan die hof gesê die polisie is nog op soek na ander verdagtes.